**Štvrtá priemyslová revolúcia pokračuje ...**

**Vážené dámy a páni,**

naposledy sme spomínali, že na klube bolo prijaté stanovisko k návrhu vysporiadania vlečúcich sa sociálnych a prírodných problémov na planéte. Reagovali sme tým na to, že zakladateľ a prezident Svetového ekonomického fóra prof. Klaus Schwab - náš člen aj dlhoročný priateľ, laureát „Mierovej ceny zo Slovenska 2015“ za rok 2020, spolu so spoluautorom Thierry Malleretom pár mesiacov po začiatku covidovej krízy prišli s myšlienkou „Veľkého resetu“. Teda poriadne radikálnou premenou veta a tiež reakciou na pandémiu Covidu-19. Na otázku, kedy sa vrátime k normálu, našli autori odpoveď stručnú odpoveď „Nikdy.“ Mnoho ľudí vystúpilo s kritikou týchto názorov. Možno polemizovať o nástrojoch tejto premeny, o jej lídroch, spôsoboch, ale ťažko spochybňovať nutnosť takejto premeny.

Hlavné politické, ekonomické a ideové vývojové tendencie, či priam rysy na planéte smerujú pod tlakom okolností k zmene. Zmenu však nie je možné natlačiť do jedného modelu v rámcoch myslenia a predstavách globálnej elity. Nerovnomernosť vývoja spoločnosti je jednoducho fakt, ktorý sa nedá ignorovať. Skôr ako by sme mali pristúpiť k spoločenskému resetu, mali by sme vziať v úvahu, čo bolo povedané na túto tému v minulosti.  Život ľudí, ako forma o praktickom prežívaní a uskutočňovaní humanizácie ostal aj po smrti predstaviteľov rôznych myšlienkových prúdov nedokončený. Prikláňame sa k názoru, že nikdy ani nebude dokončený. V tejto súvislosti by sme si mohli pripomenúť aj dávnu polemiku Marxa s Ludvíkom Feuerbachom. Marx tiež trval na zásadnej premene spoločnosti presne ako WEF na čele s prof. K. Schwabom.

„***Stanovisko starého materialismu je " ;občanská" společnost; stanovisko nového materialismu je lidská společnost čili zespolečenštěné lidstvo.“[[1]](#footnote-1))***

Touto navigačnou myšlienkou je možné prekonať uniformitu jedného navrhovaného modelu v spomínanom „resete“ .

Veľa ľudí opomína aj inú knihu od profesora Schwaba. Jej názov znie : „Formovanie štvrtej priemyselnej revolúcie“. Pred rokom sme ju síce spomenuli pri príprave programu vlaňajšieho marcového zhromaždenia za účasti prof. Schwaba formou videokonferencie, ale nevenovali sme jej náležitú pozornosť. Je tu súbor podnetov, aby sme konečne aj my takpovediac spadli na zem, či už vedúci politických strán v koalícii, ale aj v opozícii, a predovšetkým nastupujúca vysokoškolsky vzdelaná generácia.

**Vážené dámy a páni,**

štvrtá priemyselná revolúcia mení všetko – od nášho vzájomného vzťahu cez prácu, ktorú robíme, ako fungujú naše ekonomiky a čo znamená byť človekom. Nemôžeme dovoliť, aby sa ten odvážny „nový svet“, ktorý technológia v súčasnosti vytvára, len tak objavil. Všetci musíme pomáhať formovať budúcnosť, v ktorej chceme žiť. V tom slovíčku profesora Schwaba „všetci“, je to podstatné. Preto si dovolíme vysloviť varovanie, aby sme neskĺzli do dystopického transhumanizmu, ktorého črty sa už dnes objavili na mape spoločenského vývoja Sveta a umožnili aj renesanciu spoločenských mechanizmov z dôb fašizmu.

Čo však ale musíme vedieť a robiť, aby sme to slovíčko „všetci“ naplnili obsahom ?

V knihe (Formovanie štvrtej priemyselnej revolúcie) Shaping the Fourth Industrial Revolution Klaus Schwab skúma, ako môžu ľudia zo všetkých prostredí a sektorov ovplyvniť spôsob, akým technológia pretvára náš svet. Táto kniha sa  dosť ťažko číta mladej generácii, ktorej čítanie a chápanie prečítaného textu robí problémy. Kniha vychádza z príspevkov viac ako 200 popredných svetových technologických, ekonomických a sociologických autorov, expertov, aby predstavila praktickú príručku pre občanov, obchodných lídrov, sociálnych lídrov - tvorcov politík, základnú dynamiku a štruktúru technologickej revolúcie a poukazuje na štrukturálne zainteresované strany, tak často prehliadané vo verejne diskusii o najnovších vedeckých objavoch. V knihe je popísaných 12 rôznych technologických oblastí kľúčových pre budúci vývoj ľudstva.

Novovznikajúce technológie nie sú vopred určenými výrobnými silami mimo našej kontroly, ale ich zneužitie je často dané sociálno-triednou štruktúrou. Tej štruktúry, ktorej výstrelkami (snáď s výnimkou zbraní) sme atakovaní v posledných rokoch. To všetko vyvoláva obavy, lebo slovo dôvera a humanizmus sa vytratil so slovníka ľudstva a nahradil ju surový nátlak sociálneho darwinizmu. Spomeniem len niektoré kľúčové technológie tak, ako ich vymenoval prof. Schwab. Umelá inteligencia, sieťovanie technológie, distribuované účtovné systémy a kryptomeny, pokročilé materiály a biotechnológie už transformujú spoločnosť už na biologickej úrovni. To sú rovnocenné hračky, ale v rukách šialencov pôsobiace na úrovni globálnej sterilizácie planéty, ktorej hrozba historicky nasleduje po jadrových zbraniach.

**Vážené dámy a páni,**

kniha profesora Schwaba (Formovanie štvrtej priemyselnej revolúcie) ukázala na základ, z ktorého, potom následne vychádza kniha „Veľký reset“. Preto ju odporúčam do pozornosti našich členov. Aj keď sme ako jednotlivci s autorom resetu nemuseli vo všetkom vždy súhlasiť, diskusia nás viedla k vypracovaniu  seriózneho stanoviska klubu k problematike „Veľkého resetu“. To sme zaslali do ženevskej centrály WEFu.

Myslím, že by hádam bolo aj divné pri toľkých ľuďoch a členoch klubu, aby sme kriticky neposúdili závery aj tejto pilotnej práce, ktoré sú vhodné na širokú diskusiu našich odborných kruhov viac zameraných aj do technologickej sféry štvrtej priemyselnej revolúcie a jej dopadov na sociosféru.

Pospájaním bodov naprieč celým radom nateraz často nepochopených technológií vedie k ďalším prielomom v technologickom vývoji. Častokrát tu začína fungovať bez varovania faktor náhody, čo nie je zrovna bezpečné, ale za to vhodné pre vznik nežiaducich následkov. Naše výrobné sily sú neskonale mohutné - oproti tomu, čo sme poznali. Svet sa stáva myšlienkovo bohatším a prekonáva možnosti ľudskej podstaty minimálne na úrovni biologickej, mentálnej a sociálnej. Osobnosť človeka niekedy prestáva byť nástrojom civilizačného styku a pokroku, neustále hrubne v chorobnej honbe po akomkoľvek zisku. Zisku prírodného a spoločenského priestoru, zisku kariéry, zisku bohatstva, poháňaného ziskovou ekonomikou, devastujúcou humanizmus myslenia a konania človeka z vonka.

**Ján Šály**

**Peter Kasalovský**

**Bratislava, 10. februára 2022**

\*\*\*

Z viacerých informačných zdrojov sme zozbierali predstavy o Veľkom resete. Sú inšpirujúce, ale dnes skôr ilúziou, lebo rozdielnosť sociálno-ekonomických úrovní štátov súčasného sveta je opäť hlbšia a dozaista na určitý čas blokuje celosvetový proces zmien, ktorú vidia viaceré mozgy súčasnosti.

Pred dvoma mesiacmi sa začalo každoročné stretnutie globálnej elity v Davose, sprevádzané hlbokým tichom v slovenských médiách. Tak ako minulý rok, ani teraz sa nemohli dostaviť finanční a politickí lídri fyzicky na zvyčajné miesto konania a zvolili formu virtuálnych stretnutí. Na zameraní a kontexte ich plánov to samozrejme nič nezmenilo.

V panelových diskusiách aj jednotlivých vystúpeniach sa striedajú známe postavy svetového globalizačného procesu. Nechýba Bill Gates, John Kerry či Dr. Anthony Fauci, samozrejme nemôže chýbať hlavný guru globalizmu Klaus Schwab, ale je tu aj čínsky prezident Si Ťin-pching alebo šéf farmaceutického koncernu Moderna Stéphane Bancel.

Témy sú jasné: vyhodnotenie veľkého pandemického cvičenia a náčrt plánu globalizácie na ďalšie obdobie. Všetci sa zhodli na tom, že dejiny ľudstva sa odteraz delia na dobu pred pandémiou a po pandémii. A tak tí, čo si údajnú globálnu hrôzu a dejinnú výnimočnosť tejto pandémie nevšimli alebo chýbali v globálnej škole, sa to budú musieť zrejme doučiť.

Priebeh cvičenia hodnotili účastníci kladne, avšak zároveň načrtli aj víziu jeho opakovania. Prof. Wilder-Smith z WHO uviedol, že musia byť pripravené všetky scenáre, vrátane objavenia sa virulentnejšieho a smrteľnejšieho variantu vírusu, a to aj napriek tomu, že svetová populácia má aj vďaka očkovaniu väčšiu imunitu.

Dôležité je, že bola akceptovaná interpretácia tejto choroby ako veľkého predelu v dejinách a „*príležitosti*“, ako to požadoval Klaus Schwab. Ten teraz už uvažuje nad tým, ako tento zlom pretaviť do kontinuálnej zmeny (príbehu) ľudstva na globálny obraz.

Po knihe *Veľký reset* (The Great Reset) prichádza s novou publikáciou nazvanou *Veľký príbeh* (The Great Narrative). Z postupnosti týchto titulov môžeme usudzovať, že reset sa podaril a teraz sa ide písať nový „príbeh“ ľudstva. Anotácia ku knihe uvádza: „*Veľký príbeh je kolektívne úsilie popredných svetových mysliteľov o vytváranie dlhodobých perspektív a spoluvytváranie príbehu, ktorý môže pomôcť vytvoriť odolnejšiu, inkluzívnejšiu a udržateľnejšiu víziu našej spoločnej budúcnosti*.“ Čiže globalizovanú svetovládu, ako vieme z jeho kníh.

Predchádzajúca publikácia od Schwaba, propagovala koncept *Veľkého resetu* a vyzývala k využitiu pandémie na nápravu globálnej ekonomiky a vybudovanie sveta „*inkluzívnejšieho, spravodlivejšieho a viac rešpektujúceho matku prírodu*“. Autor teraz dospel k záveru, že na udržanie globalizácie je potrebné upraviť ekonomický kurz a nasmerovať svetovú ekonomiku na cestu ekológie. Zdôraznil, že si to vyžaduje silné globálne riadenie. Ocenil štvrtú priemyselnú revolúciu a *Veľký reset*za snahu o deindustrializáciu sveta, v mene boja proti klimatickým zmenám. Teraz avizuje silnú globálnu radu, ktorá by stanovila globálne normy a štandardy pre digitálnu revolúciu, prieskum vesmíru, technologický dohľad atď.

Ako nečakaný (pre tých, ktorý veria na geopolitickú nezmieriteľnosť) pomocník mu prišiel na pomoc čínsky prezident Si Ťin-pching. Čínsky vodca povedal, že musíme „*dať tigrovi krídla*“ a „*konať s odvahou a silou tigra, aby sme prekonali všetky prekážky, ktoré nám stoja v ceste. Musíme urobiť všetko, čo je potrebné, aby sme rozjasnili tieň pandémie a stimulovali hospodársku a sociálnu obnovu a rozvoj, aby lúč nádeje mohol osvetliť budúcnosť ľudstva*.“

Poznamenajúc, že svet prechádza hlbokými zmenami, ktoré neboli pozorované celé storočie, povedal, že „*musíme napredovať podľa logiky historického pokroku*“, a on, ako komunista vie o logike pokroku zaiste mnoho. Pokračoval, že krajiny musia spolupracovať na spoločnom riešení pandémie urýchlením procesu očkovania. S cieľom podporiť oživenie globálnej ekonomiky Si Ťin-pching vyzval na zohľadnenie nových ekonomických opatrení a novej definície ekonomického rastu, nového životného štýlu a nových ciest medziľudských výmen. Si Ťin-pching chce väčšiu ekonomickú integráciu a zrýchlenie globalizácie: „*Ekonomická globalizácia je trendom doby. Aj keď protiprúdy v rieke určite existujú, nikto nemôže zastaviť jej prúdenie do mora… Mali by sme usmerňovať reformy globálneho riadenia v súlade so zásadou férovosti a podporovať multilaterálny obchodný systém, ktorého centrom je Svetová obchodná organizácia.“*

V takejto atmosfére nesmeli samozrejme chýbať takí matadori ako Bill Gates a John Kerry, momentálne minister USA pre klímu. Tí sa zamerali vo svojich vystúpeniach na dekarbonizáciu a osvieženie klímy. Kerry poukázal na zmenu paradigmy v globálnej klimatickej politike a preto chce urýchliť energetickú revolúciu. Povedal, že „*pokiaľ ide o znižovanie emisií skleníkových plynov, nikto nenapreduje dostatočne rýchlo*“. Jeho záver je preto jasný: ešte viac dotácií na technológie „čistej energie“.

Na pomoc mu pribehol Bill Gates, majiteľ (okrem iných) firmy *Breakthrough Energy & Co-Chair*, spoločnosti, ktorá propaguje obnoviteľnú energiu a navrhol podnetné spojenie financií verejného sektora so súkromnými. Zdá sa teda, že daňoví poplatníci sa majú na čo tešiť.

A nielen oni, pretože podľa všetkého majú pre nás naši vládcovia a páni nachystané množstvo inšpiratívnej práce.

*BM*

*Zdroj: PCH24.pl, weforum.com, katehon.com, titulný obrázok – flickr.com*

1. ) Napísal K. Marx na jar v r. 1845 a vydal F. Engels v roku 1888 ako prílohu k svojmu spisu „Ludvík Feuerbach a vyústenie klasickej nemeckej filozofie“

|  |
| --- |
|  |

 [↑](#footnote-ref-1)